El Distreto de Coƚumbia el xe sta creà dal Congreso co ƚegi de el 1790 e 1791 in te 'na xona selta da George Washington. En origine el gera on quadrato de 259 km² (100 mija quadrae) estexo so ƚe do sponde del fiume Potomac, otegnuo da ƚa cesion de teritorio da parte del Mèriƚend (sità de Georgetown) a NE e de ƚa Virginia (Contea de Alexandria) a SO del fiume. Ƚa porsion a sud del Potomac ƚa xe ritornada indrio a ƚa Virginia 'ntel 1847. Co el espandarse de ƚa cavedale, che 'ntel 1878 ƚa xe rivà a inglobar Georgetown, ƚa sità de Washington e el Distreto de Coƚumbia ƚe xe diventà praticamente ƚa stesa entità.